cyanic-selkie/wikianc huggingface dataset:
In the Aeroplane Over the Sea (Neutral Milk Hotel)
Uzorci
lijevo
Donja Tramošnica (Gradačac)
Donja Tramošnica je naseljeno mjesto u gradu Gradačcu, Bosna i Hercegovina.
NGC 3088
NGC 3088 (također poznat kao IRAS 09583+2238, MCG 4-24-10, NGC 3088A, PGC 28997 i UGC 5384) je spiralna galaksija koja je udaljena oko 321 miliona sg od Zemlje i nalazi se u sazviježđu Lav. Najveći prečnik je 0,50 (47 hiljada sg) a najmanji 0,3 uglovnih minuta (28 hiljada sg). Prvo otkriće je napravio John Frederick William Herschel 12. marta 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Velika jezera
mini|desno|300p|Satelitski snimak Velikih jezera Velika jezera jest grupa od pet jezera na granici ili blizu granice Kanade i Sjedinjenih Američkih Država. To je najveća grupa slatkovodnih jezera na svijetu, a sistem Velika jezera–Rijeka sv. Lovre najveći je slatkovodni sistem na svijetu. Neki ih čak smatraju unutrašnjim morima. Predstavljaju najveću po površini grupu slatkovodnih jezera na svijetu i drugu najveću po zapremini vode (Velika jezera sadrže blizu 21% ukupne slatke vode na Zemlji).
Morrison Hotel
Morrison Hotel je peti album grupe The Doors koji je izašao u februaru 1970. godine.
Velika jezera
Vanjski linkovi
Podaci koji se dinamički ažuriraju
Morrison Hotel
Nakon dva pop albuma, ovaj album predstavlja povratak blues korjenima. Na cijelom albumu prevladavaju blues rock pjesme poput "Road House Blues" koja je jedan od najvećih hitova grupe. Tekstovi su manje metafizični, a više se bave svakodnevnicom iako i dalje pjevaju o odnosu čovjeka i smrti kao stih iz navedene "Road house blues" "the future's uncertain and the end is always near". Dok u pjesmi "Peace Frog" Morrison pjeva o svom prvom "susretu sa smrću" kada je vido mrtve indijance stradale u automobilskoj nesreći i umislio da je duša indijanca ušla u njegovo tijelo.
NGC 5997
NGC 5997 (također poznat kao PGC 56044) je kompaktna galaksija koja je udaljena oko 567 miliona sg od Zemlje i nalazi se u sazviježđu Zmija. Najveći prečnik je 0,50 (83 hiljade sg) a najmanji 0,4 uglovnih minuta (66 hiljada sg). Prvo otkriće je napravio Albert Marth 25. marta 1865. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Gornja Tramošnica (Gradačac)
Gornja Tramošnica je naseljeno mjesto u gradu Gradačcu, Bosna i Hercegovina.
IC 1307
IC 1307 je grupa zvijezda i nalazi se u sazviježđu Lisica. Prvo otkriće je napravio Thomas Henry Espinall Compton Espin 14. septembra 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Fadil Jahić Španac
Fadil Jahić (1910–1942) poznat i kao Španac rođen u Bijeljini, narodni heroj, bosanskohercegovački komunist i partizan. Osnivač prvog majevičkog partizanskog odreda, kojim je poslije zapovjedao i Vladimir Perić Valter i čiji je član bio Meša Selimović. Ubijen na Vukosavcima 20. februara 1942. u prvom otvorenom okršaju četnika i partizana.
Učestvovao je u španskom građanskom ratu na republikanskoj strani i zajedno sa narodnim herojem Pekom Dapčevićem organizirao bijeg komunista iz francuskih koncentracionih logora. Po povratku u zemlju i s početkom rata u Jugoslaviji, organizuje narodni otpor.
Mnoge škole i druge institucije su nazvane po njemu, pogotovo u Tuzli i sjeveroistočnoj Bosni.
NGC 7489
NGC 7489 (također poznat kao IRAS 23050+2243, MCG 4-54-28, PGC 70532 i UGC 12378) je spiralna galaksija koja je udaljena oko 287 miliona sg od Zemlje i nalazi se u sazviježđu Pegaz. Najveći prečnik je 2,10 (175 hiljada sg) a najmanji 1,1 uglovnih minuta (92 hiljade sg). Prvo otkriće je napravio William Lassell 14. septembra 1863. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Bunara (Bosanski Petrovac)
Bunara je naseljeno mjesto u sastavu općine Bosanski Petrovac, Bosna i Hercegovina.
Geografija
Naselje je smješteno na istočnom dijelu Bravskog polja. Na jugoistoku od Jasenovca je uzvišenje Podovi, pa opet uvala u koju se smjestila Bunara. Iza nje ide opet nagnuta zaravan koja se lagano penje u Srneticu. Svi ovi zemljišni oblici podudaraju se u smjeru sa osnovnim smjerom visoravni Bravsko polje, a to je zapad - istok. A male udolice - vrtače posijane su na sve strane kao sitna gnijezda preko ovih temeljnih površna. Ovdje je i najniža tačka Bravskog polja, tek 606 m. nad morem.
Jedan dio naselja, sa 5 stanovnika, pripada općini Petrovac.
Pekmez
mini|desno|300px|Pekmez Pekmez je tradicionalna voćna poslastica u Bosni i Hercegovini i zemljama Balkana koja spada u zimnicu, i koja se za razliku od džema ili marmelade pravi sa ili bez dodatka šećera. Dobije se dužim kuhanjem jako sazrijelog voća, a često ga se unaprijed usitni. Ako se dodaje, Šećer se često prvo prokuha sa malo vode, pa se u to dodaje pripremljeno voće. Zbog opasnosti od kvarenja, uobičajeno je dodavanja nekog sredstva za konzerviranje.
Pekmez se dobija kuhanjem šljive ili nekog drugog voća
Gornje Krečane (Gradačac)
Gornje Krečane je naseljeno mjesto u gradu Gradačcu, Bosna i Hercegovina.
Annapurna
Annapurna (sanskrt, nepalski, nepal Bhasa: अन्नपूर्णा) jest skup planinskih vrhova u Himalajima u sjeverno-centralnom dijelu Nepala koji uključuje vrh Annapurna I, visok 8.091 m (deseti najviši na svijetu), 13 vrhova visine iznad 7.000 m i 16 vrhova iznad 6.000 m. Ovaj 55 km dug masiv graniči s kanjonom Kali Gandaki na zapadu, rijekom Marshyangdi na sjeveru i istoku i dolinom Pokhara na jugu. अन्नपूर्णा Annapūrṇā je sanskrtski naziv koji doslovno preveden na bosanski jezik znači ispunjena hranom, ali se obično prevodi kao "Boginja žetve". U hinduizmu, Annapurna je boginja plodnosti i poljoprivrede.
Geografija
Masiv Annapurna sastoji se od šest glavnih vrhova iznad 7.200 m:
Historija ekspedicija
mini|centar|595px|Pogled na Annapurna Himal sa sjeveroistoka. Slijeva na desno su: Annapurna II i IV (vrlo blizu jedna drugoj); veliki planinski prelaz; Annapurna III i Gangapurna; Annapurna I Annapurna I bio je prvi osvojeni vrh iznad 8.000 metara visine, a osvojili su ga 3. juna 1950. Maurice Herzog i Louis Lachenal, članovi francuske ekspedicije. Do osvajanja Mount Everesta tri godine kasnije to je bio najviši osvojeni vrh iako su bez uspona na sam vrh 1920-ih na Everestu već postignute visine od 8.500 m.
Fraktalna dimenzija
Fraktalna dimenzija je vrijednost koja nam daje uvid u to u kojoj mjeri neki fraktal ispunjava prostor u kojem se nalazi. Postoji mnogo definicija fraktalne dimenzije, od kojih se niti jedna ne može smatrati univerzalnom. Najjednostavnija je dimenzija samosličnosti, ali se ona može upotrijebiti samo kod vrlo jednostavnih geometrijskih fraktala. Za teoriju je najvažnija Hausdorffova dimenzija, a u praksi se najviše koristi Minkowski-Bouligandova dimenzija.
Uvod
mini|desno|Aproksimacija dužine krive (u ovom slučaju, kružnice) Kako mjeriti fraktale? Uzmimo za primjer Kochovu krivu. To je kriva, pa bi bilo logično mjeriti njenu dužinu, u metrima. Mjerit ćemo ju na način na koji mjerimo ostale nepravilne krive – aproksimacijom. Uzimamo sve manje i manje dužine i stavljamo ih uz krivulju te nam zbir njihovih dužina daje aproksimaciju dužine krive. Pokušajmo istom metodom izmjeriti dužinu Kochove krive. Recimo da je prvi segment dužine 1 m. To nam ne daje dovoljnu preciznost, pa uzimamo manje segmente. Nakon prve iteracije imamo četiri segmenta dužine 1/3 m. Zbir tih segmenata daje nam dužinu od 4/3 m. Ako nastavimo dalje, kriva će nakon treće iteracije imati dužinu 16/9 m. Matematičkom indukcijom dolazimo do opće formule, ako je n broj iteracija. Kod krivulje iz našeg primjera (s prvim segmentom dužine 1m) dužina krivulje nakon 128 iteracija bila bi približno jednaka jednoj svjetlosnoj godini (9.46∙1015m). Pošto "prava" Kochova kriva ima beskonačno mnogo iteracija, dolazimo do zaključka da je njena dužina beskonačna, kao i dužina svakog njenog segmenta.
Očito smo se prevarili u pokušaju mjerenja dužine Kochove krive, ali bismo joj možda mogli izmjeriti površinu, u kvadratnim metrima. Opet ćemo se poslužiti metodom aproksimacije. Nakon prve iteracije, aproksimacija površine je trougao površine. Sljedeće iteracije daju po četiri puta više sličnih trouglova devet puta manje površine. Opća formula površine glasi. Kada n teži u beskonačno, drugi faktor (a time i cijela površina) teži nuli. Vidimo da površina Kochove krivulje ne postoji. Postavlja se pitanje: Ako ne možemo mjeriti ni dužinu ni površinu, kako možemo mjeriti fraktale?
Dimenzija samosličnosti
Dimenzija samosličnosti koristi promjenu mjere (dužine, površine, volumena, itd.) u odnosu na mijenjanje broja iteracija kod potpuno samosličnih fraktala. Kod Kochove krivulje svaka sljedeća iteracija daje četiri puta više segmenata tri puta manje duljine. Ako broj segmenata označimo s N, a duljinu segmenta s L, ukupna će dužina krive biti NL. Za Kochovu krivu stoga vrijedi, ako za mjeru dužine uvrstimo spomenuti "d-dimenzionalni metar", md. Preuređivanjem jednadžbe dobijamo , ili češće. Prema tome, mjerna jedinica za Kochovu krivu bi bila otprilike m1.2619. Općenito, fraktalna dimenzija potpuno samosličnog fraktala računa se po formuli.
Minkowski-Bouligandova dimenzija
mini|desno|250px|Odnos broja segmenata i duljina njihovih stranica Uzmimo fraktal koji leži u ravni i prekrijmo ga proizvoljnim brojem M sukladnih kvadrata dužine stranice A. Smanjivanjem dužine kvadratâ (a time i povećavanjem njihova broja) mijenja se i broj kvadrata koji sadrže fraktal. Ova metoda koristi odnos broja tih kvadrata i dužine stranica. Pokušajmo tako odrediti dimenziju jednostavnih objekata, čija nam je dimenzija već poznata (razne definicije dimenzije ne bi trebale davati različite rezultate kod vrlo jednostavnih objekata), npr. kvadrata. Odnos broja kvadrata i dužina stranice možemo vidjeti na slici desno. Dobivamo opću formulu za kvadrat (za koji znamo da je dvodimenzionalan):. Ako učinimo istu stvar s dužinom (jednodimenzionalnom) i kockom (trodimenzionalnom), vidimo opće formule i. Iz ova tri primjera vidimo opću formulu za objekte bilo koje dimenzije:, odnosno. Treba napomenuti da ova metoda ne daje potpuno tačne rezultate, te da joj se rezultati primiču stvarnima s povećanjem broja dužina, kvadrata, kocaka, itd. Koristi se kod određivanja fraktalne dimenzije nepravilnih objekata, npr. bifurkacijskog dijagrama populacijske jednačine.
Demografija Bugojna
Po popisu stanovništva iz 1991. godine, općina Bugojno imala je 46.889 stanovnika, raspoređenih u 78 naselja.
Popis 1991.
ukupno: 46.889
Popis 1981.
ukupno: 39.969
Popis 1971.
ukupno: 31.856
Prostor
Prostor je jedan od najvažnijih pojmova prirodne filozofije, fizike, matematike i likovnih umjetnosti. U najopćenitijem smislu prostorom se bavi topologija. Postoji više vrsta i značenja prostora. desno|mini|Desnoruki trodimenzionalni [[Descartesov koordinatni sistem|Kartezijanski koordinatni sistem koji se koristi za označavanje položaja u prostoru.]] Prostor je bezgranični trodimenzionalni opseg u kojem objekti i događaji imaju relativnu poziciju i smjer. U klasičnoj fizici, fizički prostor se često zamišlja u tri linearne dimenzije, iako ga moderni fizičari obično smatraju, s vremenom, dijelom bezgraničnog četverodimenzionalnog kontinuuma poznatog kao prostor -vrijeme. Smatra se da je koncept prostora od fundamentalnog značaja za razumijevanje fizičkog univerzuma. Međutim, nastavlja se neslaganje između filozofa oko toga da li je on sam entitet, odnos između entiteta ili dio konceptualnog okvira.
Rasprave o prirodi, suštini i načinu postojanja prostora datiraju iz antike; naime, na rasprave poput Platonovog Timaeja ili Sokrata u njegovim razmišljanjima o onome što su Grci nazivali khôra (tj. "prostor"), ili u Aristotelovoj fizici (Knjiga IV, Delta) u definiciji toposa (tj. mjesta), ili u kasnijoj "geometrijskoj koncepciji mjesta" kao "prostora kao proširenja" u Raspravi o mjestu ( Qawl fi al-Makan ) arapskog polimatičara Alhazena iz 11. stoljeća. Mnoga od ovih klasičnih filozofskih pitanja razmatrana su u renesansi, a zatim preformulisana u 17. veku, posebno tokom ranog razvoja klasične mehanike. Po mišljenju Isaka Njutna, prostor je bio apsolutan – u smislu da je postojao trajno i nezavisno od toga da li je u prostoru bilo materije. Drugi prirodni filozofi, posebno Gottfried Leibniz, mislili su umjesto toga da je prostor zapravo skup odnosa između objekata, datih njihovom udaljenošću i smjerom jedan od drugog. U 18. vijeku, filozof i teolog George Berkeley pokušao je da opovrgne „vidljivost prostorne dubine“ u svom Eseju ka novoj teoriji vizije. Kasnije je metafizičar Immanuel Kant rekao da koncepti prostora i vremena nisu empirijski izvedeni iz iskustava vanjskog svijeta – oni su elementi već datog sistematskog okvira koji ljudi posjeduju i koriste za strukturiranje svih iskustava. Kant je iskustvo "prostora" u svojoj Kritici čistog razuma označio kao subjektivnu "čistu apriornu formu intuicije".
U 19. i 20. veku matematičari su počeli da ispituju geometrije koje nisu euklidske, u kojima je prostor zamišljen kao zakrivljen, a ne ravan. Prema općoj teoriji relativnosti Alberta Ajnštajna, prostor oko gravitacionih polja odstupa od euklidskog prostora. Eksperimentalni testovi opće relativnosti potvrdili su da neeuklidske geometrije pružaju bolji model za oblik prostora.
Fakultet elektrotehnike u Tuzli
Fakultet elektrotehnike u Tuzli jest visokoškolska ustanova i članica Univerziteta u Tuzli. Od 2017. godine dekan fakulteta je prof. dr. Nerdina Mehinović.
Historija
Odjeljenje Elektrotehničkog fakulteta iz Sarajeva u Tuzli osnovano je u julu 1972. godine. Prva generacija od 135 studenata upisana je u akademsku 1972/1973. godinu. Fakultet elektrotehnike u Tuzli kao samostalna obrazovna ustanova osnovana je 1976. i već tada broji 361 studenta. Od decembra 1988. godine Fakultet posluje pod nazivom Fakultet elektrotehnike i mašinstva u Tuzli. Od 22.09.1999. godine Fakultet elektrotehnike i mašinstva razdvojen je na dvije organizacione jedinice, Fakultet elektrotehnike i Mašinski fakultet.
Studijski programi
Studij na Fakultetu elektrotehnike u Tuzli usklađen je sa bolonjskim principom i organizovan u sva tri ciklusa. Na dodiplomskom ciklusu studija (I ciklus studija) trenutno postoji sljedećih 5 programa:
Do akademske 2011/2012. godine na fakultetu je postojalo tri odsjeka da bi od naredne akademske godine studij podijeljen na trenutnih pet studijskih programa. Smjerovi ESKE i EEMS su nastali podjelom nekadašnjeg smjera EE, a smjerovi RI i AR su nastali podjelom smjera TI. Smjer KOM je ostao nepodjeljen, ali je promijenio ime u telekomunikacije (TK).
Engleski pacijent (film)
Engleski pacijent je romantični dramski film snimljen 1996. i temelji se na istoimenom romanu kanadskog pisca porijeklom sa Šri Lanke Michaela Ondaatjea. Scenario za film i režiju je uradio Anthony Minghella; film je osvojio 9 Oscara, uključujući i onaj za najbolji film. Ondaatje je blisko sarađivao sa filmskom ekipom. Radnja se dešava prije i za vrijeme Drugog svjetskog rata. Engleski pacijent je priča o ljubavi, sudbini, nesporazumima i ozdravljenju. Prikazan u nizu priča iz prošlosti, film se najbolje može objasniti sa odvijanjem u dvije faze. Film opisuje kritično izgorjelog čovjeka, isprva poznatog samo kao "engleski pacijent", o kojem se brine Hana (Juliette Binoche), francusko-kanadska medicinska sestra u napuštenom italijanskom samostanu. Pacijent nerado otkriva bilo kakve lične podatke, ali kroz niz sjećanja, gledaocima se prikazuje njegova prošlost. Polako se otkriva da je on u stvari mađarski kartograf, grof László de Almásy (Ralph Fiennes), koji je izrađivao kartu Sahare, a čija je afera s udanom žena, Katharine Clifton (Kristin Scott Thomas), na kraju doprinijela njegovoj sadašnjoj situaciji.
Radnja
U kasnim 1930-im, maloljetni mađarski grof Laszlo de Almásy (Ralph Fiennes) je jedan od upravnika Kraljevskog geografskog udruženja koje predvodi arheološku i geodetsku ekspediciju u Egiptu i Libiji. On i njegov partner Englez Madox su akademici s ograničenom profinjenošću oko uzburkane politike u Evropi i Sjevernoj Africi. Ubrzo, moral i finansije njihove ekspedicije su potpomognute od strane britanskog para, Geoffreyja i Katherine Clifton (Colin Firth i Kristin Scott Thomas), koji se pridružuju istraživačkom timu. Almásy je očaran s raskošnim i rafiniranih manirima Katherine. Geoffrey je često odsutan i bavi se drugim stvarima, tako da afera započinje. Posljednji mjeseci prije rata donose arheološki trijumf: Almásy otkriva špilje u Sahari ukrašenu slikom koja datira iz antičkih vremena. U ovom razdoblju razvija se romansa između Katherine i Almásyja koja dolazi do vrhunca senzualnosti i onda naizgled nestaje. Katherine je opsjetnuta krivnjom zbog nevjernosti. Almásy pokazuje ljubomoru i impulsivnost koji će ga kasnije proganjati.
Rasplamsavanje rata donosi do zastoja sve iskopine u špilji, a Madox i Almásy idu na svoju stranu. Geoffrey Clifton u međuvremenu je shvatio svu aferu, i traži brzu i dramatičnu osvetu: srušiti njegov avion zajedno sa Katherine. Olupina ubija Geoffreyja na mjestu, ozbiljno povređuje Katherine, a zamalo da povrijedi Almásyja. On uspijeva odvesti Katherine u zaklon špilje, i ostavlja joj vodu, svjetiljku, i vatru; tada započinju njegova tri užasna dana hoda nazad do Kaira po pomoć. Ošamućeni i dehidrirani Almásy stiže u Egipat koji je bio pod kontrolom Velike Britanije, i zbog svog ne-engleskog akcenta, nije u stanju potpuno objasniti vojnim obavještajcima o avionskoj nesreći i stanju sa Katherine. Umjesto toga, on gubi živce tokom ispitivanja i bačen je u vojni zatvor. On konačno bježi od britanaca i stiže da njemačkih trupa. On razmjenjuje karte koje ima u svom posjedu za njihovu pomoć u osposobljavanju britanskog aviona za povratak nazad u špilju.
Za to vrijeme dok se vraća u špilju, Katherine umire. Almásy je očajan i zajedno sa tijelom Katherine počinje letjeti nazad prema Kairu. Njemačka protuavionska posada vidi britanski avion i puca na njega. Jedna granata je zapalila motor i Almásyjev avion se ruši u pijesak. Almásyja, jedva živog, pronašli su lokalni Arapi koji su ga predali britancima na njegu. Britanci u Kairu znaju da su Geoffrey i Katherine Clifton otišli da pokupe Almásyja i da se niko od Cliftona nije vratio. Oni također saznaju da je Almásy dao Nijemcima vrijedne karte. Oni sumnjaju da je Almásy bio špijun za Nijemce. Madox počinjava samoubistvo zbog srama. Tokom tog vremena, David Caravaggio (Willem Dafoe) radi sa britanskim vojnim obavještajcima u Kairu i svjestan je slučaja sa grofom i Cliftonovima. Caravaggio je kasnije raspoređen u Tobruk u Libiji, a doživio je njemački napad 1942. On je zarobljen i identificiran kao pripadnik britanske obavještajne službe iz fotografija snimljenih u Kairu od strane nepoznatog njemačkog špijuna. Tokom njemačkog ispitivanja, oba njegova palca su odsječeni. Caravaggio pogrešno pretpostavlja da je Almásy bio špijun i da ga je on identificirao kao britanskog obavještajca. Caravaggio na kraju saznaje da je grof preživio strašnu avionsku nesreću u pustinji. On obećava da će pronaći Almásyja i ubiti ga.
Druga faza filma počinje u Italiji u oktobru 1944. O Almásyju se još uvijek brinu britanske vojne medicinske jedinice. Almásy se pretvara da je pretrpio gubitak pamćenja zbog njegove nesreće. Dakle, niko ne zna njegovo pravo ime, a on se jednostavno naziva "engleskim pacijentom." On je blizu smrti i zavisi o morfiju. Njegova francusko-kanadska sestra Hana (Juliette Binoche) odlučuje da privremeno napusti medicinsku jedinicu i da se brine o Almásyju u posrnulom ali lijepom italijanskom samostanu sve do njegove smrti. Napušteni samostan postaje žarište za više tema, kao što su neke nedovršene iz Sjeverne Afrike. Prvi koji dolazi u samostan je Caravaggio koji je napokon pronašao Almásyja. Drugi dolazi Kip (Naveen Andrews), Sikh iz Indije koji je specijalist za onesposobljavanje bombi za britansku vojsku. Caravaggio ne govori odmah Almásyju da ga drži odgovornim za svoje odsječene palčeve. Kip i Hana započinju aferu.
Džezva
mini|desno|200p|Bakarna džezva
Džezva je kuhinjska posuda sa dugom drškom tipična za Bosnu i Hercegovinu, namijenjena isključivo za kuhanje kahve.
Džezva može biti napravljena od: bakra, željeza (emajlirana), čelika ili od vatrostalnog stakla.
Drška može biti od istog materijala od kojeg je napravljena i posuda, ali može biti i od drveta, bakelita ili vatrostalne plastične mase.
NGC 1541
NGC 1541 (također poznat kao MCG 0-11-40, PGC 14792 i UGC 3001) je spiralna galaksija koja je udaljena oko 230 miliona sg od Zemlje i nalazi se u sazviježđu Bik. Najveći prečnik je 1,30 (87 hiljada sg) a najmanji 0,5 uglovnih minuta (34 hiljade sg). Prvo otkriće je napravio Albert Marth 14. novembra 1863. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Marmelada
mini|Marmelada na hljebu Marmelada /od port. 'marmelada' , = 'napravljeno od dunje' , čiji je korijen u grčkoj riječi melimēlon./ Slatko, izvorno pravljeno od dunje, i poznato u Engleskoj još od 15. vijeka. Danas se proizvodi od raznih citrusa i drugog voća. Marmelada je industrijski proizvedena gusta smjesa od ukuhanog voća, idealna za mazanje na hljeb i kolače, a daje dodatni okus tortama, roladama i čajnom pecivu. Priprema se od svih vrsta voća, često se kombinira i više vrsta. U biti se sirovo ili prokuhano voće protisne kako bi nestali i posljednji tragovi neraskuhanih komadića. Pripremanje marmelade se može ubrzati dodavanjem sredstava za želiranje, jer inače kuhanje dugo traje.
NGC 5998
Najbliži NGC/IC objekti
Sljedeći spisak sadrži deset najbližih NGC/IC objekata.
Rezonanca (fizika)
mini|400px|Zavisnost amplitude osciliranja od frekvencije pobude i prigušenja Rezonanca je u fizici pojava koja nastaje kod sistema koji prisilno oscilira kad pri određenoj frekvenciji pobude postiže maksimalnu amplitudu osciliranja. Izraženost rezonance zavisi od prigušenja, tj. omjera energije gubitaka i ukupne energije u sistemu.
Pojave rezonance uočavaju se u mnogim područjima fizike: mehanici, akustici, elektrotehnici, atomskoj i nuklearnoj fizici.
Na primjer, u mehanici se rezonanca uočava kod vibriranja tijela oko njegove vlastite frekvencije vibracija. Mala i ponavljana pokretna sila proizvodi vibracije većih amplituda. Kretanje klatna primjer je pravilnog izmjenjivanja kretanja nazvanog oscilacija. Bilo da se klatno klati brzo ili sporo, prema i od, svaka puna oscilacija treba isto vrijeme. Frekvencija klaćenja zavisi samo od dužine užeta ili žice koja nosi masu koja se klati na klatnu.
NGC 4578
NGC 4578 (također poznat kao MCG 2-32-159, PGC 42149 i UGC 7793) je spiralna galaksija koja je udaljena oko 104 miliona sg od Zemlje i nalazi se u sazviježđu Djevica. Najveći prečnik je 3,10 (94 hiljade sg) a najmanji 2,3 uglovnih minuta (70 hiljada sg). Prvo otkriće je napravio John Frederick William Herschel 18. januara 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Æsiri
mini|desno|200px|Æsiri se skupljaju oko Baldura U Staroj Nordiji Æsiri (singular Ás, ženski rod Ásynja, ženska množina Ásynjur, Anglo-Saksonski Ós, od pragermanskog "Ansuz") vrhovni su bogovi u panteonu nordijske mitologije. Oni ubrajaju dosta večih božanstava, poput Odina, Frigga, Thora, Baldura i Tira. Drugi klan bogovova, Vaniri se isto spominje u skandinavskim mitovima: Bog Njord i njegova djeca, Freyr i Freya su najistaknutiji Vanirski bogovi koji se pridružuju Æsirima kao taoci poslije rata između Æsira i Vanira. Vaniri se pojavljuju u vezi sa kulturom i plodnošću dok su Æsiri povezani sa moću i ratom. Æsiri bi ostajali vječno mladi jedući jabuka s Iðunna, iako su mogli biti ubijeni, pošto je prorečeno da će gotovo svi poumirati u Ragnaroku.
Odnosi između Æsira i Vanira interesantan je aspekt nordijske mitologije. Dok ostale kulture imaju "mlađe" i "starije" familije bogova, poput Titana i Olimpijaca u Staroj Grčkoj, Æsiri i Vaniri predstavljeni su kao savremenici. Ta dva klana bogova su vodili bitke, potpisivali sporazume i razmjenjivali taoce međusobno (Freyr i Freya su pomenuti kao taoci). Može se spekulisati da su takve interakcije među tadašnjim skandinavskim klanovima bile uobičajna pojava. Po jednoj drugoj teoriji, kult Vanira (koji je povezan uglavnom sa plodnošću i relativno je miroljubiv) je vjerovatno starijeg porijekla nego ratoborni Æsiri, te stoga ovaj mitički rat može se opisati kao religijski konflikt. U drugu ruku može biti i paralela konfliktu Rimljana i Sabinjana. Zapaženi religijski učenjak Mircea Eliade je spekulisao da su oba konflikta ustvari izmjenjene verzije starijeg indoevropskog mita o konfliktu i integraciji između božanstava neba i vladavine protiv božanstava zemlje i plodnosti, bez nekih historijskih veza.
Stoga hronologija kultova ne bi bila prikazana u mitovima. Ipak su samo Odin i Tor bili važni i u mitovima i kultu, dok je Ullr skoro nepoznat u mitovima, ali je njegovo ima dosta viđeno u raznim geografskim nazivima, posebno u Švedskoj, pa je stoga kult vjerovatno bio široko rasprostanjen.
Spisak Æsira i Vanira
Sva imena napisana su u staronordijskom obliku.
Grafika
Grafika je vizuelno prikazivanje nečega na nekoj površini kao što je zid, platno, monitor, papir ili kamen u cilju informisanja, ilustriranja ili zabave. Primjeri su fotografije, crteži, skice, grafovi, dijagrami, simboli, geometrijski oblici, karte, inžinjerski crteži i ostale vrste slika koje nisu tekst.
Grafika može biti funkcionalna i umjetnička. Grafika može biti nepostojeća ili može predstavljati nešto iz stvarnog svijeta.
Historija
Najranija grafika poznata modernom svijetu su bile pećinske slike stvorene oko 40,000 - 10,000. p. n. e. Papirus su koristili drevni Egipćani kao materijal za crtanje i planiranje piramida. Od 600-250. p. n. e. Grci su odigrali glavnu ulogu u razvoju geometrije, koristili su grafiku da objasne razne teoreme kao što je Pitagorina teorema.
Likovna umjetnost
mini| Četiri jahača Apokalipse, [[Albrecht Dürer, drvorez, 1497. godine]] Grafika (grč. graphein, grafein = pisati, urezivati) u likovnim umjetnostima označava skupni naziv za sve tehničke postupke umnožavanja crteža pomoću matrice koja je izrađena ručno, hemijskom ili fotomehaničkom metodom. Glavno izražajno sredstvo je crta, potez, linija, tačka. Prema tome da li je, crtež na matrici izrađen reljefno, udubljeno ili plošno, razlikuju se tri glavna grafička postupka: visoka, duboka i plošna štampa.
Slikanje
U srednjem vijeku slike su bile veoma izobličene, kao primjer - ljudi na dvorcu su bili nesrazmjerno veći zato što su bili od veće važnosti na slici. Kasnije realizam i perspektiva su postali više bitni. Tokom renesanse umjetnici su prihvatili nematematički pristup crtanju, Giotto di Bondone i Duccio di Buoninsegna su ostvarili velike napretke u grafici koristeći perspektivno crtanje sa korištenjem simetrije, konvergnih linija i predskraćivanja.
Karte
Karta ili mapa je umanjena slika Zemljine površine, nekog dijela Zemljine površine ili neba. Zemljina površina, zbog zakrivljenosti, ne može se prikazati u ravnini bez deformacija, a ne mogu se prikazati ni sve pojedinosti i svi objekti na Zemljinoj površini. Jedna od prvih savremenih karti je napravljena od strane Waldseemüllera.
Fotografija
Jedna od razlika između fotografije i ostalih oblika grafike je ta da fotografer u principu samo snima neku scenu iz stvarnosti. Fotografer bira pogled i njegov ugao, ali i ostale tehnike kao što je baratanje postavki fotoaparata. U posljednje vrijeme digitalna fotografija je otvorila put novim nepresušnim manipulacijama nad slikama. Fotografija obuhvata samo isječak i trenutak beskrajnog prostora i vremena, zaustavlja sliku života i stvarnosti što su u neprekinutom kretanju i trajno se mijenjaju.
Računarska grafika
U računarskoj grafici postoje dvije vrste grafike: Rastersku i vektorsku. Računarska grafika je polje vizuelnog računarstva gdje se pomoću računara stvara slika. Ta slika može biti iz stvarnog svijeta koja se pomoću računara štima i mijenja. Također, računarska grafika je mnogo zastupljena u filmskoj industriji za stvaranja raznih efekata, animacija i ostalih manipulacija nad pokretnim slikama (film). Prvi glavni iskorak u računarskoj grafici je napravio Ivan Sutherland 1962. godine koji je bio zaslužan za izum Sketchpad-a.
Upotreba
Grafika najčešće služi za ukazivanje čitaoca i gledaoca na neku određenu informaciju. Također se koristi u dopunjavanju teksta u cilju pomaganja čitljivosti nekog štiva. Grafika se mnogo koristi i u raznim časopisima. U računarstvu grafika se koristi kao interfejs, a grafika je jedan od 5 osnovnih elemenata multimedije. Grafika je jedan od osnovnih načina reklamiranja. Može biti naslikana ili nacrtanja rukom, stvorena pomoću računara ili fotografisana.
Poslovanje
Grafika je obično zastupljena u poslovanju i ekonomiji za finansijske dijagrame i tabele za prikazivanje cijena i količina nekog proizvoda.
Jasenica (Gradačac)
Jasenica je naseljeno mjesto u gradu Gradačcu, Bosna i Hercegovina.
Grafika
Reklamiranje
Na ovom polju se vjerovatno najviše zarađuje uz pomoć grafike. Ovdje umjetnici pokušavaju pomoću grafike poboljšati prodaju nekog proizvoda.
Učenje
Grafika se mnogo koristi i u učenju i knjigama za predmete kao što je geografija, nauka i matematika za ilustrovanje teorija i pojmova. Dijagrami se koriste za obilježavanje fotografija i slika. Također se koristi animirana grafika koja ima neke prednosti nad nepokretnom grafikom.
Oxford Illustrated Dictionary koristi grafiku za razne ilustracije zbog lakšeg čitanja i snalaženja.
Film i animacija
Računarska grafika se, posebno u zadnje vrijeme, koristi u poboljšavanju filmova. Koristi se za dodavanje specijalnih efekata, kao i za potpuno stvaranje filmova pomoću računara.
Web grafika
Prvi internet preglednik koji je mogao očitati slike je bio Mosaic. Stranice su ispočetka počele da koriste male GIF slikice. Najčešće se prave grafički elementi koji služe kao reklama ili navigacijska dugmad. Web grafika se najviše stvara pomoću grafičkih programa kao što su Photoshop ili Paint Shop Pro.
Busije (Bosanski Petrovac)
Busije je naseljeno mjesto u sastavu općine Bosanski Petrovac, Bosna i Hercegovina.
Geografija
Naselje nalazi se na kraju Bjelajskog polja, između Bjelaja na jugu i Vrtoča na sjeveru. Prema zapadu i Prkosima, mjesto zatvaraju: Ivankovo Brdo, Lukića Glavica i Koviljača (933m), prema sjevero – istoku je Prijeka Glavica.
U Busijama su dva vrela, Karaula i Joha, ispod Ćojluka. Sabirna oblast im je ponorska zona u Malim Stijenjanima.
Historija
Kroz naselje je nekada je prolazio rimski i turski put za dolinu Une, a kasnije su Turci, izgradnjom Bosanskog Petrovca put premjestili sredinom Bjelajskog polja.
Spisak naseljenih mjesta u općini Bugojno
Opći podaci
Općina Bugojno se nalazi u Srednjobosanskom kantonu, Bosna i Hercegovina. Naseljena mjesta u općini Bugojno, po popisu stanovništva iz 2013. (ukupno 78) su:
RISC
RISC je skraćenica za Reduced Instruction Set Computer ili tip procesora sa smanjenim skupom naredbi. Filozofija RISC-a svodi se na:
IC 1308
IC 1308 je dio galaksije i nalazi se u sazviježđu Strijelac. Prvo otkriće je napravio Francis Preserved Leavenworth 18. juna 1887. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Porebrice (Gradačac)
Porebrice su naseljeno mjesto u gradu Gradačcu, Bosna i Hercegovina.
Prazeodij
Prazeodij (lat. - praseodymium) jeste hemijski element sa simbolom Pr i atomskim brojem 59. U periodnom sistemu se nalazi u grupu lantanoida, pa se stoga ubraja u metale rijetkih zemalja. Zbog obojenosti njegovih spojeva dobio je i ime: iz grčke riječi prásinos što znači "zeleno" i didymos - "dvostruk" ili "blizanac".
Historija
thumb|lijevo|Prazeodij Godine 1751. švedski mineralog Axel Fredrik Cronstedt otkrio je jedan teški mineral u rudniku kod Bastnäsa, kasnije nazvan cerit. Trideset godina kasnije, petnaestogodišnji dječak Vilhelm Hisinger, čija porodica je bila vlasnik rudnika, poslao je uzorak tog minerala hemičaru Carlu Scheeleu, a koji nije pronašao niti jedan novi element u tom mineralu. Godine 1803. nakon što je Hisiger odrastao i postao metalurg, vratio je mineral Berzeliusu koji je iz njega izolirao novi oksid, davši mu naziv cerija, prema patuljastoj planeti Cereri, otkrivenoj dvije godine ranije. Rijetku zemlju ceriju istovremeno i nezavisno od njega izolirao je i Martin Heinrich Klaproth u Njemačkoj. Između 1839. i 1843. švedski hirurg i hemičar Carl Gustaf Mosander dokazao je da je cerija smjesa određenih oksida. On je razdvojio još dva oksida iz nje, te ih nazvao lantana i didymia.
Per Teodor Cleve je 1874. primijetio da se kod didyma radi zapravo o dva elementa. Iz didyma, koji je dobio iz minerala samarskita, Lecoq de Boisbaudran je 1879. izdvojio element samarij. Godine 1885. Carl Auer von Welsbachu je uspjelo razdvojiti didym na elemente prazeodij i neodij, koji grade soli različitih boja.
Osobine
thumb|lijevo|Kristalna struktura prazeodija
Fizičke
Prazeodij je duktilni metal čija se tvrdoća može uporediti sa srebrom. Njegovih 59 elektrona je organizirano u konfiguraciju [Xe]4f36s2. Teoretski, svih pet vanjskih elektrona bi se moglo ponašati kao valentni elektroni, međutim da bi svih pet bili valentni potrebni su ekstremni uslovi. Obično, prazeodij daje do tri a rijetko četiri elektrona u svojim spojevima. On je prvi među lantanoidima sa elektronskom konfiguracijom koja odgovara Aufbau principu, koji predviđa da 4f orbitale imaju niže energetske nivoe od 5d orbitala. Ova pojava se javlja kod lantana i cerija, jer se ne nagla kontrakcija 4f orbitala ne javlja se sve do nakon lantana, a kod cerija nije dovoljno snažna da bi spriječila zauzimanje 5d podljuske. Ipak, prazeodij u čvrstom stanju ima konfiguraciju [Xe]4f25d16s2, sa jednim elektronom u 5d podljusci kao i svi ostali trovalentni lantanoidi (svi osim europija i iterbija, koji su dvovalentni u metalnom stanju).
Prazeodij je mehki, srebreno-sjajni paramagnetični metal, koji spada u lantanoide i metale rijetkih zemalja. Izložen zraku, nešto bolje je otporan na oksidaciju (koroziju) od europija, lantana ili cerija, ali se prekriva blijedo zelenim slojem oksida koji se ljušti. Pri temperaturi od 798 °C prelazi iz heksagonalne strukture α-Pr u kubičnu prostorno-centriranu β-Pr strukturu.
Hemijske
Pri visokim temperaturama, prazeodij gori dajući seskvioksid Pr2O3. Sa vodom reagira gradeći prazeodij-hidroksid (Pr(OH)3) istiskajući iz nje vodik. U svojim spojevima, on se nalazi u tro- i četvorovalentnom stanju, pri čemu se trovalentni oksidacijski broj javlja mnogo češće. Ioni Pr(III) su zeleno-žuti, dok su ioni Pr(IV) bez boje. Pod posebnim reduktivnim uslovima može se dobiti i dvovalentni prazeodij npr. u prazeodij(II,III)-jodidu (Pr2I5).
Izotopi
Prazeodij u prirodi se sastoji samo iz jednog stabilnog izotopa 141Pr. Osim njega, poznato je još 38 drugih radioaktivnih izotopa, pri čemu su izotopi 143Pr i 142Pr sa vremenima poluraspada od 13,57 dana i 19,12 sati, respektivno, najduže živući. Svi ostali radioaktivni izotopi imaju vremena poluraspada kraća od 6 sati, a većina od njih čak i manje od 33 sekunde. Također postoji šest nuklearnih izomera od kojih su najstabilniji 138mPr (t½ 2,12 sati), 142mPr (t½ 14,6 minuta) i 134mPr (t½ 11 minuta).
Izotopi se kreću u pogledu atomskih masa između 120,955 (121Pr) i 158,955 (159Pr).
Rasprostranjenost
Prazeodij se u prirodnom obliku javlja samo u svojim spojevima, najčešće zajedno sa drugim lantanoidima, odnosno mineralima:
Njegova količina u zemljištu kreće se između 1 i 15 ppm (eng. part per million) odnosno od 0,0001% do 0,0015%. Njegov udio u morskoj vodi iznosi 1 ppt (eng. part per trillion) odnosno 1 • 10-10%. Prazeodija u atmosferi gotovo da i nema. Svjetske rezerve prazeodija se procjenjuju na oko 4 miliona tona.
Dobijanje
Kao i kod svih drugih lantanoida, prvo se ruda obogaćuje flotacijom, zatim se metali prevode u odgovarajuće halogenide, te se zatim razdvajaju raznim tehnikama kao što su frakciona kristalizacija, ionsko-izmjenjivačka tehnika ili ekstrakcija.
Halogenidi
Poznat je veći broj halogenida raznih oksidacijskih stanja, naprimjer prazeodij(III)-fluorid (PrF3), prazeodij(IV)-fluorid (PrF4), prazeodij(III)-hlorid (PrCl3), prazeodij(III)-bromid (PrBr3), prazeodij(III)-jodid (PrI3), prazeodij(II,III)-jodid (Pr2I5) i drugi. Trovalentni halogenidi grade različite hidrate.
Osim toga, postoje i mnogi fluoridni kompleksi kao što je K2[PrF6] gdje je Pr četverovalentan.
Drugi spojevi
Binarni spojevi prazeodija su npr. prazeodij(III)-sulfid (Pr2S3), prazeodij-nitrid (PrN) i prazeodij-fosfid (PrP).
Pored toga, prazeodij je prisutan i u raznim solima, kao što je higroskopski prazeodij(III)-nitrat (Pr(NO3)3 · x H2O), te lijepo kristalizirani prazeodij(III)-sulfat (Pr2(SO4)3 · 8 H2O).
Reference
🇵🇸
DivX
mini|150px|Logo DivX-a DivX je tip AVI codeca (koder/dekoder) zasnovan na MPEG-4 standardu kompresovanja video zapisa. DivX je nastao 1999. i koristi ga preko 200 miliona ljudi. DivX je komercijalni codec kojeg je razvila kompanija DivXNetworks te postoji u dvije verzije: obična i Pro. Obična je besplatna i ne nudi naprednije opcije kodiranja, dok se Pro verzija plaća, ali daje bolju kvalitetu. Najvažnija DivX-ova karakteristika je visok stepen kompresovanja uz relativno nizak gubitak kvalitete slike. Na tržištu je moguće nabaviti DVD uređaje koji mogu prikazivati video kodiran DivX-om, tako da nije potrebno imati računar da bi se mogao gledati film u DivX formatu.
Velika nagrada Kanade 2012.
Velika nagrada Kanade 2012. (službeno poznata kao "Formula 1 Grand Prix du Canada 2012") automobilska je utrka Formule 1 koja se održala 10. juna 2012. na stazi Circuit Gilles Villeneuve u Montréalu, u Kanadi. Ovo je bila sedma utrka u sezoni 2012. i 43. utrka za Veliku nagradu Kanade.
Sebastian Vettel osvojio je drugu pol-poziciju u sezoni i ukupno 32. u karijeri. Vozač McLarena Lewis Hamilton ostvario je svoju prvu pobjedu u sezoni i trécu u Kanadi. Drugo mjesto zauzeo je Romain Grosjean iz Lotusa, a treće mjesto osvojio je vozač Saubera Sergio Pérez.
The Open Door (Evanescence)
The Open Door je drugi studijski album izdat od strane američke rock grupe Evanescence. Da sada, sa ovim albumom su izdali tri singla, te uradili dvije svjetske turneje. Preko 4 miliona kopija je prodano širom svijeta.
Krušev Do
Krušev Do je naseljeno mjesto u općini Srebrenica, Bosna i Hercegovina. Krušev Do se nalazi u sastavu mjesne zajednice Luka. U samom mjestu postoji veći broj neukrašenih srednjovjekovnih bosanskih stećaka, koji su bili dio životne kulture starih bogumila.
Asyut (guvernorat)
Guvernorat Asyut (arapski: محافظة أسيوط‎) je jedan od 27 guvernorata Egipta. Nalazi se u centralnom dijelu države, oko 120 km duž rijeke Nil.
Glavni grad ove administrativne jedinice je Asyut.
Prema podacima iz 2006. godine, 3.441.597 stanovnika živi na površini od 1553 km 2.
Život (časopis)
Život je  bosanskohercegovački časopis za književnost i kulturu, u izdanju Društva pisaca Bosne i Hercegovine. Časopis je osnovan 1952. godine u Sarajevu, a obnovljen je 2007. godine.
Urednici
Od osnivanja urednici časopisa između ostalih bili su Meša Selimović, Hamid Dizdar, Mak Dizdar, Ranko Sladojević, Nedžad Ibrišimović, Alija Isaković, Stevan Tontić, Miljenko Jergović, Irfan Horozović, Veselko Koroman, Mirko Marjanović, Almir Zalihić,,Ibrahim Kajan. Sadašnji urednik je Almir Bašović.
Saradnici
U Životu su, prije nego su se pojavili u obliku knjiga, izašli rukopisi Selimovićevog romana Derviš i smrt (pod naslovom Četiri zlatne ptice), Makov serijal  Pečatom zlatnim pečačeno (kasnije pod naslovom Stari bosanski tekstovi), te brojne druge knjige, radio-drame, studije, eseji, te književni tekstovi gotovo svih značajnijih pisaca iz Bosne i Hercegovine, Jugoslavije i svijeta.
Spol
Spolnost
Riječ spolnost označava ukupnost pojava vezanih uz spol i spolni nagon.
Spol i rod
U savremenoj društvenoj nauci značajno je razlikovanje između spola (engleski: sex) i roda (engleski: gender), koje potiče iz feminizma. Načelno, riječ spol koristi se, u primjeni na ljudsku vrstu, za sve one različite osobine koje su biološki i nasljedno uzrokovane, dok rod označava one razlikovne osobine koje su društveno uzrokovane. Složene diskusije se vode o tome gdje jedno prestaje, a drugo počinje; feministička politologinja Carole Pateman u knjizi Spolni ugovor posve negira smisaonost te razlike.
Iz ovog razlikovanja proizlazi pojam rodne studije (gender studies) koji se u Bosni i Hercegovini još nije udomaćio, ali u svijetu je priznata disciplina unutar društvenih nauka.
U engleskom se na razliku ukazuje korištenjem termina "male" i "female" za oznaku spola, te "man" i "woman" za oznaku roda. U bosanskom, u tom smislu se koriste termini "muško" i "žensko" za spol (i za druga živa bića), odnosno "muškarac" i "žena" za rod (samo za čovjeka).
Luka (Srebrenica)
Luka je naseljeno mjesto u općini Srebrenica, Bosna i Hercegovina. Luka je ujedno i sjedište mjesne zajednice koja obuhvata naseljeno mjesto Krušev Do.
Historija
U samom mjestu, kao i njegovoj okolini, postoji veći broj neukrašenih srednjovjekovnih bosanskih stećaka, koji su bili dio životne kulture starih bogumila. Tako npr. postoji zaseok pod nazivom "Grebnice" (tj. Grobnice), gdje je evidentan znatan broj neukrašenih stećaka, što govori o kontinuitetu življenja na tom području.
Tokom rata u Bosni i Hercegovini, Luka je bila "odsječena" od matične opštine i bila je u sastavu male bosanske enklave Žepa, koja je odoljevala udarima daleko nadmoćnijeg neprijatelja. Za vrijeme rata u julu 1995, Luka je bila posljednje mjesto u ovoj enklavi koje su četnici okupirali, stanovnike protjerali (a neke i pogubili), imovinu opljačkali i spalili sve stambene i ekonomske objekte. Danas, život u ovoj mjesnoj zajednici polahko se vraća, i tek je oko 70 obnovljenih kuća.
Privreda
Osnovne privredne djelatnosti ovog kraja oduvijek su bile poljoprivreda, stočarstvo, šumarstvo i prerada drveta. Ovo područje, također ima dobre pretpostavke za razvoj planinskog turizma, lova i ribolova.
Mjesna zajednica
Naselje Luka je i sjedište istoimene mjesne zajednice koja obuhvata naseljena mjesta: Luka, Krušev Do, Benina ravan, Crni Vrh, Gabelja, Grad, Gvozde, Buševica, Poljina, Podravan, Rađenje, Rašak, Ravne rupe, Vukeljin stan, Zabarnica, Homar, Mahala, Nadpolje, Podoslavnik, Poretak, Surduk.
NGC 3088B
NGC 3088B (također poznat kao MCG 4-24-11, PGC 28998 i UGC 5384) je galaksija koja je udaljena oko 344 miliona sg od Zemlje i nalazi se u sazviježđu Lav. Najveći prečnik je 0,50 (50 hiljada sg) a najmanji 0,1 uglovnih minuta (10 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 5999
NGC 5999 (također poznat kao ESO 178-SC1) je otvoreno zvjezdano jato i nalazi se u sazviježđu Ravnalo. Prvo otkriće je napravio James Dunlop 8. maja 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Sibovac (Gradačac)
Sibovac je naseljeno mjesto u gradu Gradačcu, Bosna i Hercegovina.
Christopher Judge
Douglas Christopher Judge je američki glumac afričko-američkog i čeroki porijekla. Rođen je 13. oktobra 1967. godine u Los Angelesu Kalifornija. Pohađao je Univerzitet u Oregonu sa nogometnom stipendijom kao igrač u Pacific Ten Conference.
Jedna od prvih uloga je bila 1990. godine u seriji MacGyver sa Richard Dean Andersonom. Njegova najpoznatija uloga je uloga Teal'ca u seriji Stargate SG-1. Autor je nekoliko epizoda Stargate SG-1. Posuđivao je glas za neke animirane crtane filmove i videoigre uključujući glas Magneta u animiranoj seriji X-Men: Evolution.
Jedini je originalni Stargate SG-1 lik koji se pojavljuje u spin-off seriji Stargate Atlantis.
Judge je posudio glas za Zodaka u He-Man and the Masters of the Universe'' crtanom filmu.
Vjeren je sa glumicom i modelom Giannom Patton. Ima četvero djece: Christopher, Cameron, Catrina i Chloe.
NGC 7490
NGC 7490 (također poznat kao IRAS 23050+3206, MCG 5-54-36, PGC 70526 i UGC 12379) je galaksija koja je udaljena oko 285 miliona sg od Zemlje i nalazi se u sazviježđu Pegaz. Najveći prečnik je 2,70 (224 hiljade sg) a najmanji 2,6 uglovnih minuta (216 hiljada sg). Prvo otkriće je napravio Jean Marie Edouard Stephan 11. oktobra 1879. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Ratko Janev
Ratko K. Janev bio je makedonski fizičar, član Makedonske akademije nauka i umjetnosti iz područja atomske, nuklearne i teorijske fizike.
Biografija
Rođen je u Sandanskom 1939. godine, gimnaziju je završio u Skoplju, a studirao je na Elektrotehničkom fakultetu u Beograd. Tu je završio postdiplomske studije 1956. godine. Doktorirao je fiziku 1968. godine u Beogradu na Prirodno-matematičkom makultetu. Doktorat je uradio na Univerzitetu u Lenjingradu.
Radio je na institutu Boris Kidrič u Vinči, gdje je stekao zvanje naučnog savjetnika. Bio je predavač i profesor na Prirodno-matematičkom fakultetu u Skoplju iz oblasti nuklearne i atomske fizike. Od 1969. godine predaje atomsku fiziku na postdiplomskim studijama na Prirodno-matematičkom fakultetu u Beogradu. Radio je kao naučni savjetnik u Institutu za fiziku u Zemunu do prelaska na funkciju u Međunarodnoj agenciji za atomsku energiju (IAEA), gdje dobija diplomatski status. U MAAE rukovodi odjeljenjem za atomske i molekularne informacije. Gostovao je na mnogim evropskim i američkim fakultetima i institutima kao profesor i naučnik. Pored toga, radio je i u prestižnim institutima u Japanu i Kini sa najvišim najvišim naučnim zvanjima.
Član je Makedonske akademije nauka i umetnosti (MANU). Ima veliki broj objavljenih radova iz oblasti atomske fizike i bliskih ili srodnih oblasti. Najpoznatiji radovi Ratka Janeva su vezani za oblasti kvantne teorije interakcija, posebno uzajamnih atomskih interakcija, sudarne atomske procese i procese atomskih čestica sa čvrstom površinom, fiziku jonizovanih gasova, fiziku gasnih lasera,kao i oblasti fizike konrtolirane termonuklearne fuzije. U okviru Makedonske akademije nauka i umjetnosti Janev rukovodi najvažnijim projektima u oblasima prirodnih i tehničkih nauka.
Prof. Ratko Janev je jedan od najcitiranijih evropskih fizičara u oblastima atomske fizike, a 2004. godine je dobio prestižnu evropsku Humboltovu nagradu za fiziku.
Diplomatska djelatnost
Prof. Ratko Janev je od 1988. godine predstavljao Jugoslaviju i Srbiju, a kasnije i Makedoniju u Međunarodnoj agenciji za atomsku energiju -IAEA. U Međunarodnoj agenciji za atomsku energiju Janev je bio rukovodilac Odjeljenja za atomske i molekularne podatke i informacije. 1993. g. Ratko Janev je pomogao pri proceduri prijema Republike Makedonije u ovu međunarodnu organizaciju.
Kuna (valuta)
Hrvatska kuna je ime za bivšu valutu Republike Hrvatske u periodu od 30. maja 1994 do 31. decembra 2022. Po standardu ISO 4217 njena oznaka je HRK, a lokalna je  kn. Manja vrijednost je lipa. Jedna kuna sastoji se od 100 lipa.
Dana 1. januara 2023, kunu je nakon 29 godina zamijenio euro.